Valiokunnat: Hävitetyistä viesteistä ei koskaan kerrota kansalaisille – Vaatimukset kansalaisten oikeudesta aina jälkeenpäin tietää tiedustelusta eivät toteudu

”Valiokunta kritiikittömästi toistaa puolustusministeriön sille antaman paikkansa pitämättömän tiedon Suomen lainsäädännön sisällöstä”, perustuslakiasiantuntija Martin Scheinin ihmettelee.

Sdp:n puheenjohtajan Antti Rinteen hallituspuolueilta saamat lupaukset tiedustelulain sisällöstä ovat osoittautumassa osin tyhjiksi. Pääministeri Juha Sipilä (vas.) ja Rinne kohtasivat eduskuntapuolueiden puheenjohtajien ilmastokeskustelun jälkeen eduskunnan valtiosalissa Helsingissä 20. joulukuuta.­

Suojelupoliisin ja sotilastiedustelun vahingossa nappaamista ja hävitetyistä viesteistä ei näillä näkymin koskaan kerrota kansalaisille. Puolustusvaliokunta linjasi asian viime torstaina sotilastiedustelun osalta ja keskiviikkona julkistettavassa hallintovaliokunnan mietinnössä on HS:n tietojen mukaan samana linjaus Supon osalta.